9. melléklet a 4/2016. (II.15.) önkormányzati rendelethez
Szöveges indokolás a 7.,8. mellékletekhez

I. 
A 2016. évi költségvetésének működési és felhalmozási célú bevételeinek és kiadásainak mérlege szöveges indokolása

A Veszprém Megyei Önkormányzat 2016. évi bevételeinek és kiadásainak mérlegét közgazdasági tagolásban a 4. melléklet mutatja be. 

A költségvetés főösszegén belül a költségvetési működési bevételek 486 425 483 Ft-ot jelentenek, mely kiegészül további 309 106 138 Ft működési célú finanszírozási bevétellel. A finanszírozási bevételben a Hivatal kiadásait szolgáló irányító szervi támogatás, a Hivatal részére folyósított 2016. évi bérkompenzáció támogatása valamint a működési költségvetési maradványként bemutatott, a megyei önkormányzatok rendkívüli támogatása címen nyújtott támogatás, a folyamatban lévő kötelezettségvállalások fedezetére szolgáló előirányzat, továbbá államháztartáson belüli megelőlegezés címen folyósított, 2015, illetve 2016 években előrehozott állami támogatás finanszírozásának összege jelenik meg. A Veszprém Megyei Önkormányzat költségvetési támogatásában a központi költségvetésből származó megyei önkormányzat feladatainak támogatása jelenik meg, mely a közgyűlés működésének, az önkormányzat kötelező feladatainak, valamint a Hivatal igazgatási tevékenységének finanszírozására szolgál. Az egyéb működési célú támogatások bevételei államháztartáson belülről előirányzat biztosít forrást a 2016. október 2-i népszavazás lebonyolításához, koordinálásához, továbbá a TOP-5.1.1-15, valamint a KEHOP-1.2.0 kódszámú pályázatokban vállalt kötelezettségek megvalósításához, valamint a HUNG-2016-4224 azonosítószámú pályázat lebonyolításához. Az önkormányzat 11 438 408 Ft tartalék előirányzattal rendelkezik, melyből 3 016 340 Ft fordítható az önkormányzat önként vállalt feladatainak megvalósításához.
A bevételek és kiadások főösszege: 808 835 372 Ft.

II. 
A Veszprém Megyei Önkormányzat 2016. évi költségvetésének előirányzat-felhasználási tervéről készült kimutatás szöveges indokolása

A Veszprém Megyei Önkormányzat bevételi és kiadási előirányzat felhasználási terve az 5. melléklet szerint került bemutatásra.

A bevételek között megtervezett önkormányzatok működési támogatása az Ávr. szerinti ütemezésben jelenik meg. A pályázati támogatások előfinanszírozásban biztosítanak fedezetet a kötelezettségvállalásokhoz.
A finanszírozási célú bevételek és kiadások ütemezése az irányító szervi támogatás felhasználását, valamint az előző évi maradványhoz kapcsolódó kötelezettség vállalások teljesítéséhez igazodik. 

A felhalmozási kiadások teljesítése a pályázatból kapott támogatás ütemezéséhez, továbbá az eseti beszerzések várható megvalósításához igazodik.

Az általános tartalék biztosít fedezetet az év közben jelentkező váratlan kiadásokra.
